**Tájékoztató hozzátartozók részére a koronavírus bv. szerv területére történő bejutásának megelőzésére**:

1. A látogatás megkezdése előtt a hozzátartozók testhőmérséklete ellenőrzésre kerül. Az a kapcsolattartó, akinek 37 Celsius fok feletti a testhőmérséklete, a beléptetését az intézet megtagadja.

2. A járvány időtartamára, az intézkedés visszavonásáig, a családi látogatások (asztal melletti) végrehajtása felfüggesztésre kerül.

3. A 14 év alatti és 60 év feletti látogatók számára a veszélyeztetettségükre való tekintettel nem ajánlott, hogy a látogatáson részt vegyenek.

4. Azok a kapcsolattartók, akik a kormány által megjelölt érintett országokban tartózkodtak (Olaszország, Kína, Irán, Dél-Korea) az elmúlt 2 hétben, mellőzzék a látogatást.

5. A kapcsolattartási formák közül kérjük, hogy a levelezést, telefonálást, internetes csomagküldést részesítsék előnyben a járvány időtartama alatt.

6. A fogvatartottak számára engedélyezett intézetelhagyások az intézkedés visszavonásáig felfüggesztésre kerültek.

7. A fogvatartottak egészségi állapotát naponta több alkalommal monitorozzuk.

**A fogvatartottak egészségének megóvása közös érdek, kérjük, hogy a fertőzések megakadályozása érdekében segítsék a munkánkat a fentiek betartásával!**